b'\n_START_ARTICLE_\nSosiaali- ja terveysj\xc3\xa4rjest\xc3\xb6jen avustuskeskus\n_START_PARAGRAPH_\nSosiaali- ja terveysj\xc3\xa4rjest\xc3\xb6jen avustuskeskus (STEA) k\xc3\xa4sittelee sosiaali- ja terveysalan j\xc3\xa4rjest\xc3\xb6jen avustushakemukset ja tekee vuotuisen avustusehdotuksen sosiaali- ja terveysministeri\xc3\xb6lle. T\xc3\xa4m\xc3\xa4n lis\xc3\xa4ksi STEA valvoo, seuraa ja maksaa avustuksia._NEWLINE_Kun Veikkaus, Raha-automaattiyhdistys (RAY) ja Fintoto yhdistyiv\xc3\xa4t vuoden 2017 alusta uudeksi rahapeliyhti\xc3\xb6ksi Veikkaus Oy:ksi ja RAY:n toiminta p\xc3\xa4\xc3\xa4ttyi, vastuu sosiaali- ja terveysj\xc3\xa4rjest\xc3\xb6jen avustuksien k\xc3\xa4sittelyst\xc3\xa4 siirtyi STEAan. STEA aloitti toimintansa 1.1.2017._NEWLINE_STEA sijaitsee Helsingin Kruununhaassa osoitteessa Kirkkokatu 14. STEAssa ty\xc3\xb6skentelee noin 50 henkil\xc3\xb6\xc3\xa4._NEWLINE_STEAn johtajana toimii liikuntatieteiden maisteri Kristiina Hannula.'